Þórunn Sveinbjarnardóttir

Þórunn Sveinbjarnardóttir (f. 22. nóvember 1965 í Reykjavík) er alþingismaður Samfylkingarinnar í Suðvesturkjördæmi og núverandi forseti Alþingis. Hún er jafnframt fyrrverandi umhverfisráðherra.  

Þórunn var fyrst kosin á þing fyrir Samfylkinguna árið 1999 og sat á þingi til ársins 2011. Árið 2021 snéri hún aftur í pólitíkina og var kosin á þing í alþingiskosningunum sama ár.  

 Nám og störf 
Þórunn lauk stúdentsprófi frá Menntaskólanum í Reykjavík árið 1984 og BA-gráðu í stjórnmálafræði frá Háskóla Íslands árið 1989. Hún stundaði framhaldsnám við Johns Hopkins University, Paul H. Nitze School of Advanced International Studies og lauk námi í alþjóðastjórnmálafræði árið 1990. Þórunn var framkvæmdastjóri Samtaka um kvennalista á árunum 1992-1995. Hún hefur einnig gegnt ýmsum störfum fyrir Rauða krossinn, bæði á Íslandi og á alþjóðavettvangi. Hún var annar tveggja kosningastjóra Reykjavíkurlistans fyrir borgarstjórnarkosningarnar árið 1998 og starfaði sem blaðamaður á Morgunblaðinu frá 1998-1999. Hún var kosin á þing fyrir Samfylkinguna árið 1999 og var þingmaður til ársins 2011.Alþingi, Æviágrip - Þórunn Sveinbjarnardóttir (skoðað 27. júní 2019) Hún var umhverfisráðherra í ríkisstjórn Geirs H. Haarde frá 2007-2009. Eftir að hún lét af þingmennsku starfaði hún m.a. sem aðstoðarmaður Árna Páls Árnasonar formanns Samfylkingarinnar og síðar sem framkvæmdastjóri flokksins.Ruv.is, „Þórunn framkvæmdastjóri Samfylkingarinnar“ (skoðað 27. júní 2019) Frá árinu 2015-2021 var hún formaður Bandalags háskólamanna.Visir.is, „Þórunn nýr formaður BHM“ (skoðað 27. júní 2019)

 Tilvísanir 

Flokkur:Forsetar Alþingis
Flokkur:Íslenskir stjórnmálafræðingar
Flokkur:Stúdentar úr Menntaskólanum í Reykjavík
Flokkur:Umhverfisráðherrar Íslands
Flokkur:Þingmenn Samfylkingarinnar